Lunenburg Kaundi, Nei-Schottland

Lunenburg Kaundi iss en Kaundi in Nei-Schottland, Kanadaa. Zwische 1750 unn 1752, deweil unser Pennsilfaanisch Deitsche Voreldere waare ihre neie Lewe am aafange in Pennsilfaani, sinn zwee dausand Deitschschwetzere (un deel Franzeesische Protestants) vun Montbéliard, Switzerland, unn vun em Upper Rhine (der Pfalz unn der Württemberg), zu der Nova Scotia kumme. Sie sinn vun de britische Leit "Foreign Protestants" gheese warre (die Britische henn ken Gedollische gewelle). Sie waare erscht Bauersleit awwer ball sinn en latt vun sie Schiff macher unn Fischermen warre gewest. 

Es Schteddel Lunenburg (est. 1753) iss en UNESCO World Heritage Site ("Weltkulturerbe"), unn die Gegend iss en Canadian National Historic District. Die Bluenose (en Schiff) was abgewisse iss uff de Canadian 10 Cents, waar in Lunenburg gebaut. Die britisch Owwerichkeit hot die Deitsche vun (was heit iss) Sautdeitschland, Switzerland, unn Montbeliard getschuust fer in Nova Scotia wuhne. Sie sinn graad noch der Akadian Deportation kumme. Die Britische henn geglaabt ass die Deitsche, net wie die Franzeesisch-schprooch Akadians, deede Loyal zu der Britisch Owwerichkeit sei darich der Franzeesisch unn Insching Grieg (Siwwe Yaahre Grieg). Die Britische henn de Deitsche Freiheit fer glaawe wie sie welle verschproche. Die deitsche Schprooch waar in Lunenburg gschwetzt bis neinzehehunnertunnzwansich (die 1920's).

 Gschicht 
 1750-1753 in Halifax 
Wann sie kumme sinn zu Halifax, henn sie bleiwe misse datt, fer some Yaahre. Sie henn waarde misse, weil s' waar net gans seef (safe) in annere Bletz cause die Relations zwische die Insching unn die annere Leit net gans guut am geh waar. Eens vun de erschde Winder in Halifax iss en Epidemic rumgange unn en latt Leit sinn gschtarrewe gange. 

 1753 noch Merlegash (Lunenburg) 
In 1753, waar es endlich seef fer im Busch settele, eweck vun Halifax. Sie henn en Blatz, was Merlegash vun de Franzeesische gheese waar, gewehlt. Die Franzeesisch waare schunn some Yaahre zerick rausgschmisse warre bei de Britische, so sie waare nimmie datt. Daer Blatz iss nau Lunenburg gheese.

 Die erschde Crops 
Die erschde Crops ass sie gereest henn waare Riewe, Gaerschde, Grummbeere, Flax unn Hawwer. Some vun ihre erschde Vieh unn Geil waare Geil unn Vieh ass hinnergelesst bei de Franzeesische waare. Awwer en latt vun'ne waare hatt zu widder zaame, weil die Vieh unn Geil frei im Busch waare. Es iss iwwerall arrig hatt gange fer sie. Sie waare erscht Bauer, unn henn aa im Busch gschafft unn sie henn en Hols Indutstrie uffgschterdt, awwer sie henn ken Fischerei ghatt, wie all die annere coastal Schtettlin.

 Amerikanische Revoluschen 
Darich die Revoluschen iss die Preis vun Hols arrig guut warre. Es Schtettel hot en latt Geld grickt vun em Grieg. 

 Gewebbgleecher 
 Lunenburg Heritage Society 
 German Canadian Association of Nova Scotia  
 Explore Lunenburg 
 Deitsche Siedlernaame in Nei-Schottland 

Abdeeling:Deitscherei
Abdeeling:Deitscherei (vor 1800)